นายกฯ เผยไม่เดินหน้าหวยออนไลน์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

นายอภิสิทธิ์ เวชชาชีวะ นายกรัฐมนตรี กล่าวในรายการเชื่อมั่นประเทศไทยกับนายกฯ อภิสิทธิ์ ถึงการแก้ไขปัญหาสลากกินแบ่งรัฐบาลที่จำหน่ายเกินราคาว่า ที่ผ่านมารัฐบาลได้พยายามที่จะแก้ไขปัญหาที่เกิดขึ้นมาตลอด โดยจัดสรรโควตาจำหน่ายให้ผู้พิการเพิ่มเติม 
สำหรับโครงการหวยออนไลน์นั้น มีปัญหาเรื่องของสัญญาและข้อกฎหมาย ซึ่งหลักคิดในเรื่องนี้คือ ไม่ต้องการเพิ่มเรื่องการพนัน ส่วนเรื่องการบริหารจัดการที่ทำให้เกิดความเป็นธรรมและความโปร่งใสนั้นเห็นด้วย เพราะสิ่งที่ดำเนินการไม่ต้องการกระตุ้นให้เกิดการพนันมากขึ้น ดังนั้น การที่จะมีการออกหวย 2 ตัว 3 ตัวนั้นคงจะไม่ใช่ และเครื่องออกสลากคงนำไปใช้งานด้านอื่นแทน
ก่อนหน้านี้ นายตรีจักร ตัณฑ์ศุภศิริ กรรมการประธานเจ้าหน้าที่บริหาร บริษัท ล็อกซเล่ย์ จีเทค เทคโนโลยี ในเครือบริษัท ล็อกซเล่ย์ (LOXLEY) ออกมากล่าวว่า บริษัทได้ทำหนังสือถึงสำนักงานสลากฯ เพื่อเรียกค่าเสียหายประมาณ 3,300 ล้านบาท กรณีที่เกิดความล่าช้าโครงการจำหน่ายเลขท้าย 2 ตัว 3 ตัวด้วยเครื่องจำหน่ายอัตโนมัติ(หวยออนไลน์)